Γκιγιέρμο Όγιος

Ο Άνχελ Γκιγιέρμο Όγιος {ισπανικά: Ángel Guillermo Hoyos} (γεν. 9 Ιουνίου 1963), γνωστός κι ως απλά Γκιγιέρμο Όγιος, είναι Αργεντινός προπονητής ποδοσφαίρου και πρώην ποδοσφαιριστής που αγωνίζονταν ως μέσος. Είναι ο σημερινός προπονητής της βολιβιανής ομάδας, Οριέντε Πετρολέρο.

 Ο Όγιος κατάγεται από τη Βίγια Μαρία της Επαρχίας Κόρδοβα, της Αργεντινής. Η παιδική και εφηβική του ηλικία σημαδεύτηκαν από δυσκολίες καθώς έχασε νωρίς τον πατέρα του κι άρχισε να εργάζεται σε πολύ νεαρή ηλικία . Έπαιξε ποδόσφαιρο για τις Αργεντίνικες Ταγιέρες (1979-80 και 1983-84), Μπάνφιλντ (1979), Μπόκα Τζούνιορς (1986-89) , Χιμνάσια Λα Πλάτα (1990), και Τσακαρίτα Τζούνιορς (1991-92), τις Κολομβιανές Deportes Tolima (1992-93) και Unión Magdalena (1994) , τη Χιλιανή Έβερτον Ντε Βίνια Ντελ Μαρ (1990-91), τις Deportivo Táchira (1995), El Vigía F.C (1996) και Minerven (1997) από τη Βενεζουέλα, το Κλουμπ Μπλούμινγκ της Βολιβίας (1985) και την Ισπανική Ρεάλ Μαδρίτης Καστίγια (1981-82). Με την Μπόκα Τζούνιορς κατέκτησε το Σουπερκόπα Λιμπερταδόρες (1989) Ήταν στη λίστα των παικτών που κλήθηκαν από τον Λουίς Μενότι για το Παγκόσμιο Κύπελλο Ποδοσφαίρου Νέων του 1979 (μαζί με παίκτες όπως ο Ντιέγκο Μαραντόνα και ο Ραμόν Ντίας) , αν και τελικά δεν αποτέλεσε μέλος της επίσημης ομάδας που κατέκτησε το κύπελλο στην Ιαπωνία. Ως προπονητής εργάστηκε για τέσσερα χρόνια (2001-2005) στην Μπαρτσελόνα Β, όπου ανακάλυψε τον Λιονέλ Μέσι , και κατέκτησε δύο φορές το πρωτάθλημα νέων. Μετά την απόλυσή του από την Μπαρτσελόνα, έμεινε ένα χρόνο χωρίς ομάδα προτού αναλάβει το καλοκαίρι του 2006 τον Άρη Θεσσαλονίκης και τον μετατρέψει σε μια αμιγώς λάτιν ομάδα, παίζοντας θεαματικό επιθετικό ποδόσφαιρο. Το πέρασμά του από τη Θεσσαλονίκη υπήρξε εντυπωσιακό ως προς τον τρόπο που αγωνίζονταν η ομάδα, αλλά άκρως απογοητευτικό ως προς τη συγκομιδή βαθμών κι έτσι στις απολύθηκε με συνολικό απολογισμό σε 17 επίσημους αγώνες, 3 νίκες, 10 ισοπαλίες και 4 ήττες . Παρέμεινε στην Ελλάδα και συνέχισε στον Ατρόμητο (2007-08), στον ΠΑΣ Γιάννενα (2008-09), όπου πέτυχε τον προβιβασμό της ομάδας στη Σούπερ Λίγκα και στον Πανσερραϊκό (2009-10) . Στις 31 Μαΐου 2010, ανέλαβε την Κυπριακή Ανόρθωση αλλά ως μη κάτοχος προπονητικής άδειας UEFA Pro, αναγκάστηκε η ομάδα να επιστρατεύσει τον Βούλγαρο προπονητή Βασίλ Σίμοφ, φαινομενικά ως πρώτο προπονητή, κι ο Όγιος δηλώθηκε ως τεχνικός διευθυντής στους αγώνες της Ανόρθωσης. Στις 17 Νοεμβρίου 2010 και μετά από μόλις 18 αγώνες, ο Όγιος έλυσε το συμβόλαιό του με την ομάδα . Mετά την Ανόρθωση, δούλεψε στην Μπολιβάρ (2011-12), με την οποία κατέκτησε το Πρωτάθλημα Βολιβίας, αλλά και στην Κολομβιανή Όνσε Κάλντας (2012). Στις 2 Νοεμβρίου 2013 υπέγραψε συμβόλαιο συνεργασίας με τον Ηρακλή Θεσσαλονίκης και παρέμεινε κάτοικος Θεσσαλονίκης μέχρι τον Απρίλιο του 2014. Τον Οκτώβριο του 2014 ανέλαβε την Ταγιέρες αλλά το πέρασμά του από τη γενέτειρά του, διήρκησε μόνο δυο μήνες. Τον Ιανουάριο του 2015 υπέγραψε συμβόλαιο συνεργασίας ως βοηθός προπονητή, με την Jacksonville Armada FC της Φλόριντα. Τον Ιούνιο του 2015, προήχθη στη θέση του πρώτου προπονητή αλλά μετά από 18 αγώνες, έλυσε το συμβόλαιό του στις 21 Σεπτεμβρίου 2015. Μετά από ένα σύντομο πέρασμα από τη Βολιβιανή Οριέντε Πετρολέρο , ανέλαβε την Εθνική Βολιβίας, αντικαθιστώντας τον Ζούλιο Σέζαρ Μπαλντιβιέσο, με στόχο να οδηγήσει την ομάδα οδηγήσει στα τελικά του Παγκοσμίου Κυπέλλου της Ρωσίας . Τα Χριστούγεννα του 2016 ανέλαβε τη Χιλιανή Ουνιβερσιδάδ ντε Τσίλε , την οποία οδήγησε στην κατάκτηση του 18ου Πρωταθλήματος στην ιστορία της. Παράλληλα τιμήθηκε με το βραβείο βραβείο του καλύτερου προπονητή στα βραβεία El Gráfico 2017. όμως, παρά τη σταθερά ανοδική πορεία της ομάδας, δύο βαριές ήττες σε πρωτάθλημα (6-1) από την Unión La Calera, και 7-0 από την Κρουζέιρο για το Κόπα Λιμπερταδόρες (η μεγαλύτερη ήττα που γνώρισε ομάδα από τη Χιλή στον θεσμό) , ανάγκασαν τη διοίκηση του συλλόγου να του δείξει την πόρτα της εξόδου . Λίγο αργότερα υπέγραψε συμβόλαιο συνεργασίας με τη Μεξικανική Άτλας, O Όγιος ξεκίνησε τη θητεία του στον κοκκινόμαυρο πάγκο την 9η αγωνιστική του Πρωταθλήματος Απερτούρα 2018, αντικαθιστώντας τον Gerardo Espinoza. Σε εννέα αγώνες πέτυχε δύο νίκες, τρεις ισοπαλίες και τέσσερις ήττες. Στο Πρωτάθλημα Κλαουσούρα του 2019, κάθισε στον πάγκο της Άτλας σε 10 παιχνίδια, με απολογισμό τριών νικών, μίας ισοπαλίας και πέντε σερί ηττών, γεγονός που οδήγησε στην αποπομπή του, τον Μάρτιο του 2019, ακολουθώντας τον δρόμο των προηγούμενων έξι προπονητών που είχαν καθίσει στον πάγκο της ομάδας εκείνη τη σεζόν . Τον Οκτώβρη του 2019, υπέγραψε συμβόλαιο συνεργασίας με την Αργεντίνικη Club Atlético Aldosivi, η οποία βρίσκονταν καθηλωμένη στην 22η θέση του βαθμολογικού πίνακα στην Πρωτάθλημα Αργεντινής . Στις 10 Ιανουαρίου 2021 ανακοινώθηκε η λύση του συμβολαίου με κοινή συναίνεση των μερών. Κατά τη θητεία του στην Αλδοσίβι, ο Όγιος διηύθυνε 26 αγώνες, με απολογισμό 8 νίκες, 4 ισοπαλίες και 14 ήττες . Στις 14 Ιανουαρίου 2022, ο Όγιος επέστρεψε (οκτώ χρόνια μετά την τελευταία του παρουσία στον πάγκο της ομάδας) στην Ταγιέρες, την ομάδα από την οποία είχε ξεκινήσει την ποδοσφαιρική του καριέρα . Ωστόσο μια εντός έδρας ήττα από τη Σαν Λορέντζο στις 13 Μαρτίου 2022, οδήγησε, τον πρόεδρος της ομάδας, Andrés Fassi, να ανακοίνωσει την απομάκρυνση του Όγιος από το τιμόνι της ομάδας, μιας και η ομάδα της Κόρδοβα παρέμεινε τελευταία και χωρίς νίκη στον βαθμολογικό πίνακα . Στις 4 Μαΐου 2023, επέστρεψε στη Βολιβία και στον πάγκο της Οριέντε Πετρολέρο. Ένας από τους γιους του, ο Ángel Guillermo Hoyos Bubbico, είναι εν ενεργεία ποδοσφαιριστής. Προφίλ στο marcetfootball.com Προφίλ στο feelingsoccer.com Προφίλ στο ransfermarkt.com